Interneteko jargoia

Interneteko jargoia Interneteko esparru desberdinetan erabiltzen den eguneroko hizkuntzari eta idazketa laburdurei deritzo. Hau, hala ere, Interneteko erabiltzaileek hedatu duten jargoi gisa uler daiteke, batzuetan joko edo txantxa moduan erabiltzen dena.

Terminoek, oro har, karaktere gutxi erabiltzea dute helburu, akronimoak, sinbolo bitxiak edo ezohikoak eta laburdurak baliatuz. Batzuetan hitz-jokoak egiten dira laburduretan. Askok jargoi hori mezularitza-zerbitzuetan zein gizarte-sareetan erabiltzen dute.

 Sorrera eta bilakaera 

 Hasiera 
Interneteko jargoia Interneteko lehen egunetan sortu zen, Internet aurreko garaiko terminoekin. Txat geletan, gizarte-sareetan, online-jokoetan, bideo-jokoetan eta sare komunitateetan (foroak, blogak...) erabiltzen da jargoi hori. 1979az geroztik Usenet bezalako komunikazio-sareek beren jargoia erabiltzen dute.

 Pop kulturan 
Japonieran, moe terminoa erabiltzea oso arrunta bilakatu da, zerbait erakargarria edo polita dela adierazteko.

Laburpenak, akronimoak eta emotikonoak erabiltzeaz gain, Interneteko jargoiak hitz arkaikoak edo termino ezagunen esanahi ezezagunak erabiltzen dituYin Yan (2006) World Wide Web and the Formation of the Chinese and English "Internet Slang Union". Computer-Assisted Foreign Language Education. Vol. 1. ISSN 1001-5795. Hitz arruntak esanahi berri batera edo antzeko ahoskera duen jargoi batera molda daitezke. Logogramak erabiltzen diren herrietan (adibidez, Txinan), Interneteko jargoi bisualak existitzen dira, karaktereei esanahi duala emanez, bata zuzena eta bestea inplizitua.

 Motibazioa 
Interneteko jargoien erabileraren oinarrizko motibazioa komunikazioa erraztea da. Baina, nahiz eta laburdura eta akronimoek denbora aurrezten dioten idazleari, irakurleak denbora gehiago behar du irakurtzeko, Tasmaniako Unibertsitateak egindako azterketa baten arabera. Beste aldetik, aurrez aurreko jargoi hizkeran zein idazkera tradizionalean bezala, Interneteko jargoia talde bateko kidetasuna adierazteko modua da.

Interneteko jargoiak gure komunikatzeko erak errazten eta mugatzen dituen kanal bat eskaintzen du. Ahozko hizkuntzan eta idatzizkoan erlazionatzen diren itxaropen eta praktika asko ez dira aplikagarriak. Interneten, komunikazio sare den bezala, egokia da jargoi hau erabiltzea euskarriaren aberastasunagatik eta informazioaren erabilgarritasunagatik. Gainera jargoiak "sare-komunitateen sorrera eta sustapena" egiteko motibazio puntuak dira. Komunitate horiek, aldi berean, elkartasun edo identifikazio papera jokatzen dute kausa esklusibo edo komun batean.

David Crystal-ek Interneteko bost eremu nagusietan bereizten du jargoiaren erabilera: Internet berean, posta elektronikoan, txat asinkronoetan (posta-zerrendak), txat sinkronoetan (IRCak adibidez) eta mundu birtualetan. Kanalaren izaera elektronikoak funtsezko eragina du batez bestekoaren hizkuntzan. Komunikazio aukerak Internet eskuratzeko hardwarearen izaeran mugatuta daude. Horregatik, hizkuntza-gaitasun produktiboa (bidali daitekeen informazio mota) teklatuan aurrez esleitutako karaktereek zehazten dute, eta gaitasun linguistiko harkorra (ikus daitekeen informazio mota) pantailaren konfigurazio eta tamainak zehazten du. Gainera, igorlea eta hartzailea linguistikoki mugatuta daude Interneteko software propietate, ordenagailuaren hardware eta batzen dituen sarearen hardwarearen bitartez. Diskurtso elektronikoa "hitz egiten den bezala irakurtzen da, hau da, igorleak idatziko balu bezala idazten du"Davis, B.H. & Brewer, J.P. (1997). Electronic discourse: linguistic individuals in virtual space. Albany, NY: State University of New York Pres...

 Jargoi motak 
Interneteko jargoiek ez dute hizkuntza eredu homogeneorik osatzen. Aitzitik, Internet egoeraren eta erabiltzaileen arabera desberdina izaten da. Jargoi mota horren definizio argi bat egitea zaila den arren, zenbait mota identifika daitezke.

 Mota  DeskribapenaLetra homofonoak Talde horretan laburdurak eta akronimoak biltzen dira. Laburpena hitz baten laburtzea da, adibidez CUedoCYA(See you / See ya, "Laster arte") ingelesez. Akronimoa, aldiz, laburdura baten azpimultzoa da, hitz baten hasierako osagaiez eratzen dena. Akronimoen adibide gisa LOL (Laughing Out Loud, "Barre karkailaz") eta BTW(By the way, "Bide batez") ditugu. Bien arteko konbinazioak topa daitezke, hala nola, CUL8R (See you later, "Gero elkar ikusiko dugu").Puntuazioa, maiuskulak eta bestelako ikurrakEzaugarri horiek enfasia emateko erabiltzen dira gehienbat. Puntuak edo harridura-markak erabil daitezke, "........" edo "!!!!!!!!!!" adibidez. Galdera eta harridura-markak batera erabili ohi dira galdetzen ari den bitartean haserrea adierazteko, "?!?!?!?!".OnomatopeiakOnomatopeiak ere ezagunak eta erabiliak bihurtu dira Interneten. Adibiderik ezagunena barreak adierazteko karkarkar da. Onomatopeiak hizkuntzaren araberakoak dira. Esate baterako, gaztelaniaz barreak jajaja gisa idazen dira; ingelesez, hahaha eta koreeraz, kekeke.Teklatu bidez sortutako sentikurrak edo emotikonoakEmotikonoak foroetan, mezularitza zerbitzuetan eta online-jokoetan erabiltzen dira orokorrean. Kultura eta hizkuntza batetik bestera, emotikono desberdinak daude. Adibidez, kaomoji japoniarrak begietan zentratzen dira (^_^), mendebaldean ez bezala, horiek ahoan zentratzen baitira (:)).Katsuno, Hirofumi and Christine R. Yano (2002), Asian Studies Review 26(2): 205-231Galdera zuzenakMezularitza zerbitzu, IRC edo online-jokoetan topa daitezke: hor, identitate pertsonalak pribatuan mantentzen dira. Hori dela eta, A/S/L? bezalako galderak egiten dira, Adina, Sexua eta Kokapena, alegia.Thurlow, C. (2001), Language and the Internet, In R, Mesthrie & R, Asher (Eds), The concise encyclopedia of sociolinguistics, London: Pergamon

 Interneteko jargoiari buruzko iritziak 
Interneteko jargoiaren erabilerari buruzko eztabaidak egon dira, Internetek kanpora begira izan ditzakeen ondorioez. Interneten eta hizkuntzaren arteko erlazio zuzenik frogatu ez bada ere, Interneteko jargoiak ikuspuntu desberdinak sortu ditu hizkuntza estandarreko komunikazioetan.

Batzuk uste dute Internet eragin negatiboa duela hizkuntzen etorkizunean, forma estandarrak degradatuko lituzkeela, alegia. Interneten erabiltzen den hizkuntza eta estandarraren arteko desberdintasunak alfabetatzean arazoak areagotuko lituzkeela argudiatzen dute. Kasu esanguratsua da eskoziako gazte baten saiakera, laburdura asko eta SMS hizkuntzako akronimoak erabili baitzituen.

Beste aldetik, badaude Interneteko jargoiak hizkuntza baten adierazpena hobetzen duela esaten dutenak ere. Hitzarmen linguistikoak ezarri beharrean, aukera linguistikoak norbanakoaren gustuen araberakoak dira.

 Kazetaritza 
2014 apirilean, Gawker blogeko Max Read editore nagusiak Interneteko jargoiak debekatu zituen idazketa-estiloan.

 Ordenagailu bidezko komunikazio kanpoko erabilera 
Interneteko jargoia ordenagailuen erabileratik, domeinu ez fisikoetara pasatu egin da. Edozein domeinu izan daiteke, non mintzakideek ez dute zertan geografikoki hurbil egon behar bata bestearen artean, eta non Internet ez den nagusiki erabiltzen. Jargoia telefonia munduan erabiltzen da, batez ere mezu laburren komunikazioan, SMSak adibidez. Laburdurak oso ospetsuak bihurtu dira medio horretan, karaktereen kostu eta erabiltzen diren gailuen tamainagatik.

Era berean Interneteko jargoiak bere lekua ere topatu du eguneroko sare-konexio gabeko hizkuntzan, atzipen digitala dutenen artean. Horregatik, LOL bezalako akronimoak erabiltzen dira ahozko komunikazioan, batez ere gazteen artean.

 Mundutik 

Internetek mundu osoko jendea elkarren artean konektatzen lagun du, harreman "globalak" sortzeaz ahalbidetuz. Horregatik garrantzitsua da sarean erabiltzen diren jargoi mota ezberdin guztiak ezagunak izatea guztiontzat. Garrantzitsua da ere hori egitea ikusita nola ingelesa ez diren hizkuntzek sarean hartu duten erritmoa, ingelesa hitz egiten ez den herrialdeen Interneten erabileraren hazkundeari esker. Izan ere, 2017ko abenduaren 31z geroztik, sarearen populazioaren %25.3 inguru dira ingeles hiztunak.

Kultur ezberdinek motibazio desberdinak dituzte jargoiak aukeratzeko orduan, erabilitako hizkuntzaren gainetik. Adibidez, Txinan, Interneten gainean inposatuta dauden arau zorrotzengatik, erabiltzaileek jargoiak erabiltzen dituzte gobernuarekiko sentikorrak diren gaiei buruz hitz egiteko. Horien artean hitz baten karaktereak banatzeko sinboloak erabiltzen dira, eskuzko edo automatizatutako ereduen eskaneatzeak eta zentsura saihestekoZhou Shuguang (2008). "Notes On The Net." Index on Censorship Vol 37:2. Adibide nabarmen gisa, zentsura adierazteko erabiltzen den ibai karramarroa terminoa. Ibai karramarroa (hexie pintin-en) "harmonia" hitzaren ahoskera bera du, diziplina politikoa eta zentsura justifikatzeko erabili ohi den terminoa. Txinatar zibernautek termino ofizialak erabiltzen dituzte era sarkastiko batean erabiltzekoNordin, Astrid and Richaud, Lisa (2014), "Subverting official language and discourse in China? Type river rrab for harmony," China Information 28, 1 (March): 47–67..

Laburdurak ospetsuak dira hainbat kulturetan, Japonia, Txina, Frantzia edo Portugal bezalako herrialdeetan. Laburdurak Interneteko erabiltzaileek hitz egiten duten hizkuntzaren arabera erabiltzen dira. Adierazgarria da alfabetoak erabiltzen ez dituzten hizkuntzek jargoi mota hori erabiltzen dutela ikustea.

Hizkuntzen arteko desberdintasunak gaizki ulertuak sor ditzakete. 555 onomatopeiak txineraz "negarrez" esan nahi du, baina thaieraz, "barrez". Antzeko adibidea topatu dezakegu ingelesezko "haha" eta gaztelaniazko "jaja", biak esanahi bera daukate barrea adierazteko, baina kontsonante desberdinak erabiltzen dituzte hizkuntzen arteko ezberdintasunak direla eta.

Hori guztia ikusita, ondoriozta daiteke herrialde eta kultura bakoitzak bere arauak eta motibazioak dituela bere jargoi mota erabiltzeko. Hala ere, gaur egun ikertzaileek ez dute herrialdeen arteko desberdintasunen inguruko ikerketarik egin.

 Euskaraz 

 Laburdurak 
 AMZ: Asko maite zaitut
 BB: Bide batez
 BZK: Baina ze kristo
 Mlskr: Mila esker
 Mx: Muxu
 ZMZ: Zer moduz (zaude)?

 Trinkotzaindia 
XXI. mendeko aditz trinkoak bezala sortuak. Gizarte-sareetan (Twitterren batez ere) erabiltzen dira. Telegram mezularitza zerbitzurako stickerrak ere sortu dira.
 Datsegit: Atsegin dut
 Daitort: Aitortzen dut
 Daflipat: Flipatzen dut
 Dajoseagu: Lapurtzen dugu

 Beste hizkuntza batzuetan 

 Ingelesez 
 AFK: Away from keyboard
 BRB: Be right back
 CU: See you
 CUL8R: See you later
 GG: Good game
 GL: Good luck
 LOL: Laughing Out Loud (Barre zaratatsua)
 ROFL: Rolling on floor, laughing
 ROFLMAOPIMP: Rolling on floor, laughing my ass off, peeing in my pants
 RTFM: Read the fucking manual
 TY: Thank you
 WB: Welcome back
 TB: Throw back
 TL;DR: too long; didn't read 

 Frantsesez 
 MDR: Mort(e) de rire, "Barrez lehertzen"
 PTDR: Pété(e) de rire,"Barrez lehertzen"

 Erreferentziak 

 Kanpo estekak 

Kategoria:Interneteko memeak
Kategoria:Kulturaren soziologia
Kategoria:Interneteko kultura
Kategoria:Ordenagailu bidezko komunikazioa